Sagen om forældremyndighed - herunder fordeling af samvær
Ret: Retten i Helsingør (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I HELSINGØR
DOM

afsagt den 5. april 2022

Denne sag er behandlet for lukkede døre

Sag BS-44404/2021-HEL

Mor
(advokat Peter Ølholm)

mod

Far
(advokat Charlotte Cantor)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 19. november 2021.

Mor har nedlagt følgende påstande:

Forældremyndighed:
Den fælles forældremyndighed over parternes datter Barn, ophæves og tillægges
sagsøgeren alene.

Samvær:
Der nedlægges påstand om, at der for tiden ikke fastsættes samvær/frifindelse for
de af sagsøgte forventeligt nedlagte påstande om fastsættelse af samvær.

Far har nedlagt følgende endelige påstande:



/

2

Forældremyndighed:

Frifindelse

Samvær:
4. maj 2022 fra kl. 10.00 til 16.00
5. maj 2022 fra kl. 09.00 til 12.00
9. juni 2022 fra kl. 15.00 til 18.30
10. juni 2022 fra kl. 09.00 til 12.00
7. juli 2022 fra kl. 15.00 til kl. 18.30
8. juli 2022 fra kl. 09.00 til kl. 12.00
25. august 2022 fra kl. 15.00 til 26. august 2022 kl. 12.00 20. oktober 2022 fra kl.
15.00 til 21. oktober 2022 kl. 12.00 22. december 2022 fra kl. 15.00 til 25.
december til kl. 12.00

Afhentning/aflevering i forbindelse med samvær kan om nødvendigt ske via
tredjeperson ved hovedindgangen på Københavns Hovedbanegård, alternativt den
via socialpædagogiske institution Memox, Eliasgade 10, 2300 København S, tlf.
nr.: +45 22 53 33 17, e-mail: info@memox.dk, hvilken udgift sagsøgte afhol-der.

Oplysningerne i sagen
Parterne har fælles forældremyndighed.

Barn har bopæl hos Mor.

Mor ansøgte den 20. oktober 2020 Familieretshuset om ophæ-velse af den fælles
forældremyndighed.

Familieretshuset har under behandlingen af sagen truffet afgørelser af 4. juni 2021
og 4. november 2021 om midlertidigt overvåget samvær. Familieretshuset har
udarbejdet rapporter af 22. september 2021 og 9. februar 2022 med beskri-velse af
samværene. Sagen blev oversendt til familieretten den 19. november 2021.

Far blev ved retten i Lyngbys dom af 27. januar 2022 idømt 40 dages betinget
fængsel for overtrædelse af straffelovens § 266, ved den 5. au-gust 2020 overfor
Mor at have fremsat trusler om at dræbe Mors eksmand Person 1 med kniv, samt
den 15. oktober 2020 overfor Mors veninde at have fremsat trusler om at dræbe
Mor og Barn.

Der er under sagen indhentet flere udtalelser fra Barns børnehave.



/

3

Der er fremlagt blandt andet sms- og mailkorrespondance mellem parterne,
oversigter vedrørende kontakt, sms- og mailkorrespondance mellem parterne og
andre, samt erklæringer fra blandt andet Fars ekskone og bror.

Forklaringer
Mor og Far har afgivet forklaring.

Mor har forklaret blandt andet, at hun er 46 år. Hun er født i Land og flyttede
derfra, da hun var 20 år. Hun er uddannet i Uddannelsesområde 1 og har en master
i Uddannelsesområde 2. Hun er ansat i Arbejdsplads 1 i en international
ansættelse. Hun har været i Danmark siden 1996, men hun har siden været
udstationeret. Hun har været i Danmark i om-kring 25 år. Hun har arbejdet i 23 år
hos Arbejdsplads 1. Lige nu arbejder hun i Arbejdsplads 2, som Stilling 1. Hendes
stilling kræver, at hun nogle gange bliver udstationeret. Der er ikke aktuelle planer
om ny udsendelse. Hun har været i Danmark fra august 2013 efter seneste
udstationering. Hun har et hus i By 1, hvor hun bor med sine to døtre. Hendes
ældste datter er 19 år gammel. Datteren bor også hos sin far. Barn er 4 år gammel.
Hendes ældste datters far er dansk og hedder Person 1. Person 1 og hun har et
udmærket forhold. De var gift i 14 år. Hun mødte Far i slutningen af oktober i
2016 i Nigeria, hvor de startede et forhold. På det tidspunkt boede Far i Frankrig,
og hun boede i en lejlighed i By 2 med sin ældste datter. De havde et langdistance
forhold, og de sås en gang hver måned eller hver anden måned i starten over
weekenden. De blev enige om, at Far skulle flytte til By 3. Hun lejede derfor en
større lejlighed i Gade, hvor hans navn også stod på døren. I stedet for at flytte til
By 3, flyttede Far til By 4. Hun var derefter ansvarlig for lejligheden alene fra
april 2017. Hun blev gravid i 2017. Far ville i starten ikke rigtigt være med i
barnet, men hun påtog sig at have barnet selv. Hun fik svangerskabsfor-giftning i
forbindelse med graviditeten, og Barn blev født. Hun var indlagt i 2 måneder. Far
havde ikke rigtig en rolle i dette. Hun klarede det selv. Far deltog i fødslen. Hun er
ikke sikker på, hvor længe han blev i Danmark i forbindelse med fødslen, fordi
hun var syg. Far kom derefter en gang om måneden eller hver anden måned og var
hos dem i weekenderne. Far deltog ikke i pasningen af Barn. Hun søgte hjælp fra
au pair, der var hos dem i 2 år. Barn havde ved fødslen en godartet svulst, der
skulle behandles. Når Far kom på besøg, legede han lidt med Barn. Hun var altid
selv til stede. Far var ikke alene med Barn. Far boede ikke hos dem, når han var på
be-søg. De var kærester op til 2018/2019. Hun flyttede til By 1 i juni 2020. I 2018
var Far ikke på besøg så tit. Hun og Barn var tit på hospitalet. I 2019 kom Far hver
måned eller hver anden måned. I 2020 kom Far næsten ikke på besøg. Allerede i
starten 2019 kunne hun mærke, at Far havde en



/

4

meget destruktiv adfærd. Hun sagde allerede i midten af 2019 til Far, at de-res
forhold ikke var godt, fordi han var mentalt ustabil. Hun opfordrede Far til at få
noget hjælp, men det gjorde han ikke. Han sagde, at det ville blive brugt imod
ham. Hendes dør var åben for besøg af ham, da hun gerne ville have, at Barn
kunne være med sin far. Far havde meget tit problemer, og han sagde selv, at han
havde svært ved at styre sig selv. Han har haft en mental ustabilitet, sandsynligvis
Diagnose. Det har hun mærket siden starten af deres for-hold, og der kom på et
tidspunkt en masse trusler og lydbeskeder via Whats-App. I starten prøvede de
Skype-sessioner mellem Far og Barn, men Far brugte kanalen til at sige ting til
hende og angribe hende og ikke til at tale med Barn. Far sendte rigtig mange
beskeder til hende, også om natten, og i løbet af dagen, også i hendes arbejdstid.
Far ringede til hende mange gange om natten. I hele 2020 fik hun mange beskeder
fra Far. Der havde også før 2020 været mange beskeder fra Far med angreb på
hende. Det blev værre i 2020. Far begyndte at fremsætte dødstrusler mod hende,
Barn og hendes eksmand. Andre personer blev også involveret. Far involverede
hendes venner, og han truede med at kontakte hendes arbejdsplads og sprede
falske rygter. Hendes nabo blev også involveret. Far blev dømt for trus-lerne mod
hende, Barn og hendes eksmand. Far har mange gange truet med, at han ville
hente Barn ude i byen. Far har også taget Barns franske pas hjem til sig selv. Barn
har to pas, og det franske pas har Far fjernet. Hun frygter, at Far vil bruge dette
pas, hvis han fjerner Barn. Far har fortalt hende, at han også havde et meget svært
forhold til sin ekskone. Far blev sendt til politistationen tre gange vedrørende
ekskonen. Far har været i Fremmedlegionen, og han har tit sagt, at han har slået
folk ihjel. Det gør hende ikke tryg. Far har truet hende med at ville komme
Danmark og stå ved hen-des hus, hvilket tvang hende til at gemme sin familie væk
fra huset for at føle sig sikker. Far kom i hendes hjem frem til august 2020. Det
var svært at få afsluttet forholdet, og det var svært at samarbejde med Far. Far
kunne finde på at sige så mange ting og blive vred. Hun havde altid haft sin dør
åben for Far, så han kunne se Barn, ligesom med hendes eksmand og hendes store
datter. Det gik ikke til sidst med Far. Der skete et ”breaking point” i august 2020,
hvor Far fremsatte dødstrusler mod hendes eksmand. Far begyndte at tale om
knive, og han viste på en pizzabakke med en kniv, hvordan han ville slå hendes
eksmand ihjel Far intimiderede hende på denne måde. Der kunne hun mærke, at
det ikke gik, og hun bad Far om at gå. Efter dette er det bare gået ned ad bakke, og
det blev så svært, at hun kontaktede advokat og politiet. De sagde til hende, at hun
skulle stoppe en hver kontakt til Far. Barn er født to måneder for tidligt. Barn
vejede 1,2 kg, da hun blev født, og hun tilbragte sin første tid i kuvøse. Barn har
siden udviklet sig, og man kan ikke se på hende, at hun er præmatur. Barn er en
meget stærk og følsom pige, som har brug for harmoni og struktur. Barns hverdag
er meget reguleret, og hun har sine rutiner. Det er bedst for Barn. Barn reagerer,
hvis rutinerne skri-der, og hvis der er for mange mennesker omkring hende. Så
bliver Barn stres-



/

5

set. Lige p.t. blomstrer Barn i sin institution. Da Barn var 2 år gammel, var hun
meget genert. Det er hun kommet over. Hun ønsker fuld forældremyndig-hed over
Barn, fordi hun vil formalisere den rolle, som hun har overfor Barn. Hun står for
alt i forhold til Barn. Hun ønsker den fulde forældremyndighed for at være sikker
på at kunne passe på Barn. Det er vigtigt for hende efter alle Fars
kidnapningstrusler. Hun står for Barns lægebesøg, vaccinationer og pasudstedelse.
Barn havde tidligere et pas, men det har hun ikke længere. Hun har valgt og
opskrevet Barn til institutioner, og hun har kontakten til in-stitutionen. Mht. skole
tænker hun, at Barn måske skal starte på en privatskole. Far kræver, at det er den
franske skole, men ikke i Danmark. Barn taler flydende portugisisk og dansk.
Barn forstå engelsk og siger nogle ord på en-gelsk. Barn kan to franske ord. Der
skal ikke være samvær nu. Barn skal have ro til at udvikle sig. Far har aldrig været
sammen med Barn alene, men kun under overvågning. Far har sagt, at han vil slå
sin datter ihjel, og han siger selv, at han er mentalt ustabil, men vil ikke gøre noget
ved det. Hun vil ikke udsætte sin datter for dette. Hun ved ikke, hvad Far kan
finde på at gøre, hvis han er alene med Barn. Hun er bange for, at Far vil gøre
noget, der ikke er sundt. Far har to store piger, og hun har set hans adfærd over for
dem, og den bekymrer hende. Der har været episoder, hvor Far har kaldt sin datter
en ko og andre grimme ord, men hvor han siger, at det er for sjov. Det bekymrer
hende også, hvad Far har kaldt sin ekskone. Efter be-skrivelsen af udviklingen af
de over overvågede samvær, vil hun ikke nu være tryg ved at lade Far være
sammen med Barn i 4-6 timer alene. Far kan kun se Barn overvåget. Baseret på alt
det, som Far har sagt, har hun en reel frygt for, at Far skulle gøre noget mod Barn.
Far har selv sagt, at han kan få lavet et pas til Barn og få Barn ud af landet. Når
Barn havde samvær med Far, begyndte hun to dage før samværene at tale med
Barn om, at hun skulle møde sin far. I starten måtte hun helt med hen til døren til
samværslokalet for at aflevere Barn. Efter samvær har Barn været glad, fordi hun
fik en masse chokolade og gaver. Når Barn kom hjem efter samvær, fort-satte hun
bare videre. Hun har aldrig talt negativt om Far med Barn. De taler kun om
positive ting. Barn har ingen reaktioner efter samvær. Der har været ro på i forhold
til Far, mens sagen har verseret. Hun kan ikke se, hvordan de skal samarbejde, når
hun tænker på slutningen af 2020, hvor Far fik besked på ikke at kontakte hende,
og han alligevel blev han ved her-med. Der vil efter sagen være stor risiko for nye
henvendelser fra Far. Det oplevede hans ekskone også. Det vil være bedst, at hun
får den fulde forældre-myndighed. Det har hun bevist. Det er hende, der har klaret
det hele. Det er bedst for Barn, at hun bestemmer. Selv efter forløbet og
straffedommen vil hun selvfølgelig gerne samarbejde med Far, men hun har kun
oplevet, at det ikke kan lade sig gøre med Far. Det er ude af hendes kontrol. Hun
er opgi-vende i forhold til, at samarbejde er en mulighed. Det har været en meget
svær periode. Hun har sidst fået en tekstbesked fra Far i februar 2021. Hun hu-sker
ikke, hvornår hun fik den sidste besked med trusler fra Far. Far



/

6

har sendt beskeder og mails til hende frem til første del af 2021. Hun har ikke
anmeldt forhold efter oktober 2020 til politiet. Den 10. august 2020 var den sid-ste
gang, hun så Far. Far har ikke siden været i hendes hus. Fars to store piger var der
også. Far har sagt mange gange, at han vil hente Barn. Far har uanmeldt været i
børnehaven. Hun tog sin familie væk fra huset, da Far sagde, at han ville komme.
Hun var væk fra huset i 1,5 uge efter den 10. august 2020. Barn skal ikke se Far
alene. Hvis der skal være et samvær, skal det være overvåget. Fars store piger er
enormt søde. Hun har ikke au pair nu. Hun har en babysitter, der henter Barn
tidligt hver dag. Hendes mor kom på besøg i januar 2020 og tog afsted igen i
september 2020. Det var derefter lidt svært for Barn, der savnede mormor. Hendes
mor er i Land nu. Hun kan blive udstationeret igennem Arbejdsplads 1 igen. En
del af hendes arbejdsmæssige sta-tus er, at hun skal udstationeres, men der er
ingen planer herom lige nu. Hun har været i 23 år i Arbejdsplads 1. Danmark er
det sted, hvor hun skal dø. Hun har to døtre her. Det er en del af hendes arbejde at
være udstationeret. Hun kommer kun til ”family stations” , som er egnet til at
medbringe sin familie. Barns svulst er ble-vet meget mindre, og hun vokser ud af
den. Hun husker ikke, at hun har set brevet fra Far, der er fremlagt i sagen. Barn
ved, at hun har en far, og at Far er hendes far. Hun er selvfølgelig villig til at
orientere Far om Barns forhold, men det kan ikke ignoreres, alt det Far har gjort.
Det er selvfølgelig vigtigt for Far at vide, hvordan det går med hans datter. Det har
hun altid gjort, indtil det ikke gik længere. Hun har ikke noget imod at ori-entere
Far om, hvordan Barn har det. Det er lidt svært med Fars kon-takt med Barns
børnehave, hvor der opstår nogle konflikter mellem dem. Hun er ikke parat til at
deltage i et forløb med Far. Hun sendte på et tidspunkt et billede af Barn til Fars
store datter. Det brokkede Far sig over, og han sagde, at hun ikke måtte kontakte
datteren.

Far har forklaret blandt andet, at han er 49 år. Han er uddannet inden for
Uddannelsesområde 3. Han arbejder som Stilling 2 for 60 lande i Arbejdsplads 3.
Han er Udeladt pga. personfølsomme oplysninger og bor og arbejder i By 5. Han
har arbejdet i By 5 i 2 år. Han er blevet gift igen med en fransk kvinde, Person 2,
imens han er udstationeret. By 5 er deres hjem. De blev gift i oktober 2021. Person
2 har ingen børn. Hun er 49 år gammel. Han har to store døtre på 14 år og 16 år.
Pigerne bor i By 4 sammen med deres mor. Han ser pigerne 5 gange om året i
skolernes ferier. De kommer på ferie hos ham i By 5 næste gang den 24. april
2022. Han besøger pigerne 5 gange om året, og de besøger ham 5 gange om året.
Hans forhold til ekskonen Person 3 er godt. Der er ingen problemer. Han bor hos
hende, når han er i By 4. Han har familie flere steder i Frankrig. Hans bror bor
også i By 4. Han har også et godt forhold til mor, søster og bror, især til broderen.
Mor har mødt hans mor og søster en gang sammen med Barn. Mor har også mødt
hans bror på en restaurant, men broderen har aldrig set Barn. De fremlagte
beskeder fra hans bror, handler ikke om denne sag. Nogle af beskederne er 5-6 år
gamle og er taget ud af en



/

7

sammenhæng. Han og Mor mødte hinanden i oktober 2016 i Nigeria. De mød-tes i
lufthavnen og han blev forelsket i hende. De gik i seng sammen samme nat. Han
gav Mor sit visitkort i Nigeria. Derefter kom Mor og besøgte ham i Frankrig. Mor
boede i Danmark. De så hinanden tit, hvor Mor kom til Frank-rig. Han kom
derefter den anden vej. På et tidspunkt var det svært at mødes på grund af Mors
arbejde. De blev enige om at få et barn sammen. Mor fjernede sin spiral, fordi det
var meningen, at de skulle have et barn sammen. Barn blev født for tidligt. Barn
var død ved fødslen. Han var med til fødslen. Barn blev genoplivet i 25 minutter.
Det var hårdt for dem alle. Mor fik et chok, og det gjorde han også. Senere
stoppede Barns hjerte med at banke, men Mor red-dede hende. Han var ikke på
ferie, men på arbejde. Barn har det godt nu. Da Mor var indlagt, kom han og
besøgte dem, også i sin ferie. Han besøgte også sygehuset med sin datter. Det var
meningen, at de skulle flytte sammen i lejlig-heden i Gade. Han fik imidlertid et
jobforslag i By 5, som var en kæmpestor mulighed, og de blev enige om, at han
skulle tage jobbet. Det er svært at sige, hvor tit de sås derefter. Han kom en gang
pr. måned og hver gang, det var ferie. Hans og Mors forhold var påvirket af Barns
for tidlige fødsel, men han elskede på det tidspunkt Mor. Han havde mange gange
sine to store piger med på besøg. De er glade for deres lillesøster, og de forguder
Barn. Det gik heldigvis godt for Barn, både fysisk og psykisk. Barn var dog
påvirket af sin medicin for svulsten. Han var under sine besøg alene med Barn, når
han gik tur med hende i parken eller i svømmehallen. Han passede også sine to
store døtre, da de var små. Det er ham, der har passet mest på de to store døtre.
Han arbejdede den gang en måned i Afrika og en måned retur i Frankrig. Han blev
informeret om Mors køb af huset. Han flyttede sine ejendele fra By 4 til huset, og
han gav 10.000 Euro til Mor til projektet. Barn gik på et tidspunkt i institution på
Område. Når han var i By 3, gik han og Mor tit hen og afleverede Barn i
vuggestuen. Han ved ikke, hvornår Barn skiftede vugge-stue, fordi Mor afbrød
kontakten med ham. Han fik at vide fra vuggestuen, at Barn var flyttet til anden
vuggestue og derefter til By 1. Den nuvæ-rende børnehave er en rigtig god
børnehave, og han har et rigtigt godt forhold til pædagogerne. De skriver sammen,
og hver 3. måned har de et møde på Teams. Han blev inviteret på besøg af
børnehaven for at se stedet på tidspunkt, hvor der ikke var nogen børn. Den 10.
august 2020 blev han og Mor sure på hinanden. Mor sagde, at hun ville sætte
deres forhold i bero. Han mener ikke, at deres forhold sluttede i 2019, og han var i
seng sidste gang med Mor den 9. august 2020. De kan ikke gå i seng sammen,
hvis de ikke var i forhold mere. Den 10. august 2020 sagde Mor bare, at forholdet
skulle sættes i bero. Han tro-ede måske, at de kunne fortsætte. Mor sagde ikke, at
det skulle sluttes. Han tog til Frankrig med sine to store piger den 10. august 2020.
Mor smed dem ud. Derefter sagde Mor bare, at hun havde brug for en tænkepause.
Det er rig-tigt, at han derefter begyndte at tekste Mor. Han elskede hende og
fortsatte med at sende beskeder. Han var påvirket og chokeret. Han havde mistet
en kvinde, som han elskede. Han var også meget trist, fordi han var i By 5 under



/

8

Covid 19. Han fik forsat lov til at skype med Barn, og så stoppede det. Mor
svarede ikke. Mor afbrød kontakten. Han var emotionelt chokeret. Han erken-der
at have sendt dumme beskeder, men det skete på grund af chokket ved at miste
Mor. Han fik en dom i januar 2022. Han prøvede at se Barn via Familie-retshuset.
Han forsøgte også at få kontakt gennem Mors første advokat, og han forstår ikke,
hvorfor Mor skiftede advokaten ud. Han besøgte Barn i in-stitutionen to gange før
første samvær. Det gik supergodt, og han har billeder af det. Alle 13 samvær i
Familieretshuset gik så flot. Han har det sidste samvær i morgen i
Familieretshuset. Familieretshuset har sagt til ham, at det går rigtig godt mellem
ham og Barn, og at Barn kan genkende ham. Problemet med samværene er, at de
foregår i et rum, hvor det ikke kan udvikle sig. De sagde, at han skulle skifte til
engelsk med Barn, selvom det også var dem, der sagde, at han skulle tale fransk til
Barn. Barn forstår en smule fransk. Han kan ikke vurdere, om Barn forstår bedre
engelsk. Datoerne for samvær i påstandsdoku-mentet er nogle, han har fundet i
forhold til sit arbejde. Person 2 kommer med til alle samvær, på nær den 10. juni
2022. Person 2 arbejder som Stilling 3 for en kæmpestor virksomhed. Hans store
piger kan komme med til samværene i sommerferien og til jul. De vil bo på hotel i
By 3. Hotellet ligger tæt på Tivoli. Det er et 4-stjernet hotel, hvor de kan få det
samme værelse. Der vil han gerne være alene med Barn sammen med Person 2.
Han ved ikke, hvor Mor har fra, at han vil kidnappe Barn. Han er far til Barn, og
hvorfor skulle han kidnappe hende. Han vil gerne have, at Barn skal bo og
opvokse i Danmark sammen med sin mor. Han har aldrig sagt, at han vil tage Barn
med til Frank-rig. Mors valg af institutioner for Barn er rigtig gode, men de skal
samarbejde om Barns fremtid. De skal være enige om skole. Han ved ikke, om
Barn går til tjek hos lægen. Der er ingen kontakt herom. Han har ingen
oplysninger om svulsten på Barns arm, og om den skal opereres eller andet. Han
har skrevet det fremlagte brev til Mor om, at de skal tale med lægerne og spørge,
om Barn kan opereres. Han vil gerne have noget hjælp til kommunikationen med
Mor. De skal forbedre deres kommunikation. Han har fra starten villet kom-
munikere med Mor. Han venter lige nu på, at Mor vil tale. Barns franske pas
ligger på hans advokats kontor. Det er intet problem, hvis Mor vil have passet.
Han vil aldrig kidnappe Barn. Han foreslår et mødested før samvær foran Ho-
vedbanegården. Det vil være ok, at en anden person, som har Barns tillid, afle-
verer Barn til ham foran Hovedbanegården. Han vil gerne aflevere sit eget pas til
Mor før samvær. Han vil gerne bevare den fælles forældremyndighed, fordi han er
far til Barn. Han vil gerne være med, når der skal besluttes skoleskift, vedrørende
hendes sundhed og alle vigtige beslutninger. Mor skal ikke selv bestemme
omkring Barn. Han vil være med i Barns opvækst og sikre sig, at hun trives. Barn
skal også møde hans familie i Frankrig. Hun skal møde hans mor, der er syg.
Problemet, når Mor skrev med hans døtre, var, at Mor brugte svarene fra døtrene i
sagen og sendte dem til sin advokat. Døtrene er uskyldige i sagen og skal ikke
bruges i sagen. Han har efter episoden den 10. august 2020 forstået, at de ikke er
sammen. Han skulle lige finde en anden kvinde og blive



/

9

gift med hende, og han ser sine andre børn. Livet fortsætter. Måske får Barn en
lillebror. Han og Person 2 regner med at adoptere en dreng i Libanon. Person 2
kan ikke få børn. Han har været i Fremmedlegionen. Han var i legionen i 15 år, 8
måneder og 21 dage. Han havde et andet job mellem Fremmedlegionen og hans
nuværende job. Han sendte trusler mod Mors eksmand før 2020, men ikke imod
Mor. Foreholdt sms’er fra 2017 (bilag 11, side 13) huskede han ikke, om han har
sendt beskederne. Der findes software, der kan ændre beskederne. Foreholdt
WhatsApp-besked fra 30. marts 2020 forklarede Far, at han ikke ved, om han har
sendt beskeden. På WhatsApp kan man slette beskeder. Han ved ikke, om han har
sendt dem. Der har været mange beskeder til Mor, fordi Mor afbrød kontakten
med ham. Han kan måske have sendt beskeden. Fore-holdt flere beskeder
forklarede Far, at det er taget ud af en kontekst, når han truede med at gå til Mors
arbejdsgiver. Han forsøgte at få kontakt, men Mor svarede ikke. Den eneste
mulighed, han havde, var at ringe til receptio-nen hos Mors arbejdsgiver. Det kan
godt passe, at han skrev det i marts 2020. Han skrev det, fordi Mor ikke svarede
på hans beskeder. Han er overrasket over, at Barn er bedre til portugisisk og ikke
dansk. Barn skal indskrives på skole, hvor hun lærer både bedre dansk og engelsk.
Han og Mor skal tale om, hvilken skole Barn skal gå på. Han har ikke et konkret
forslag til en skole. Barn er født i Danmark. Barn er Udeladt pga. personfølsomme
oplysninger. Han har afle-veret certifikat fra en speciallæge om, at han aldrig har
haft Diagnose. Hvis han var mentalt ustabil, kunne han ikke være ansvarlig for 60
lande, hvor der er uro. En syg person, kan ikke have så stort et ansvar. Hvis han
har slået nogen personer ihjel, skulle han sidde i fængsel. Han har været i
krigsmissioner, men han har aldrig slået nogen ihjel. Mors eksmand, Person 1, var
jaloux og syntes, at han havde taget hans kone. Person 1 opførte sig ikke ordentligt
overfor Mor. Person 1 tissede på et tidspunkt i nogle flasker og lagde dem i Mors
gamle lejlighed. Han kender ikke Person 1. Han har aldrig mødt ham eller talt med
ham. Han ved ikke, hvilket slags forhold Mor havde med Person 1. Der var
beskeder mellem Person 1 og Mor. Han er meget træt af denne her situation. For
Barns skyld vil han gerne have et normalt forhold til Mor. Arbejdsplads 1 giver
mange tilskud til sine me-darbejdere, også til skoler. Der findes en fransk skole i
Danmark.

Familierettens begrundelse og resultat
Forældreansvarsloven bygger på et udgangspunkt om, at et barn har ret til to
forældre, og at barnet har krav på, at begge forældre påtager sig ansvaret og
omsorgen for barnet. Den fælles forældremyndighed kan kun ophæves, hvis der er
holdepunkter for at antage, at forældrene ikke kan samarbejde om bar-nets forhold
til barnets bedste, jf. forældreansvarslovens § 11, 2. pkt.

Parterne har forklaret om et belastet og kompliceret indbyrdes forhold, og den
fremlagte korrespondance og oversigter vedrørende kontakt understøtter, at
kontakten mellem parterne har været grænseoverskridende og uhensigtmæssig.
Far er som følge af episoder den 5. august 2020 og 15. oktober



/

10

2020 idømt en betinget fængselsstraf for trusler om at dræbe Barn, Mor og Mors
eksmand.

Mor og Far mødte hinanden i Nigeria, og de har aldrig boet sammen. Far, der er
Udeladt pga. personfølsomme oplysninger, er nu bosat i By 5. Retten lægger efter
forklaringerne til grund, at der i en årrække ikke har været et samarbejde mellem
parterne om Barn.

På denne baggrund finder retten, at der er påvist konkrete holdepunkter for at
antage, at forældrene ikke vil kunne samarbejde om Barns forhold til Barns
bedste, og at det er bedst for Barn, at den fælles forældremyndighed ophæves, og
at forældremyndigheden tillægges Mor alene.

Familieretten henviser til forældreansvarslovens § 11, 2. pkt., jf. § 4.

Under henvisning til karakteren og grovheden af de trusler, som Far den 27. januar
2022 er idømt betinget fængsel for, og idet retten efter en samlet bedømmelse af
sagens omstændigheder finder, at der er grundlag for bekymring for, i hvilken grad
Barn på sigt vil påvirkes af forældrenes høje konfliktniveau, finder retten efter en
samlet vurdering af Barns forhold, at det er bedst for Barn, at der ikke for tiden
fastsættes samvær mellem hende og Far, heller ikke som et fortsat overvåget
samvær. Familieretshusets beskrivelse af særligt de senest gennemførte
overvågede samvær mellem Barn og Far kan ikke føre til et andet resultat. Mors
på-stand om, at der for tiden ikke fastsættes samvær, tages derfor til følge.

Familieretten henviser til forældreansvarslovens § 19 og § 21, stk. 3, jf. § 4.

THI KENDES FOR RET:

Den fælles forældremyndighed ophæves, og Mor skal have for-ældremyndigheden
over Barn, født Dato, alene.

Barn skal ikke for tiden have samvær med Far.

Ingen af parterne betaler sagsomkostninger til den anden part eller til statskas-sen.



/

 




/